प्रोफेसर (डॉ) रूप रेखा वर्मा ने कहा कि "किस तरह से गोरखपुर फिरकापरस्त लोगों के कब्जे में हुआ यह समझने की जरुरत है. जब गोरखपुर में यह नारा लगना शुरू-शुरू ही हुआ था कि: "गोरखपुर में रहना है तो योगी योगी कहना होगा", और शायद तब तक पूरा गोरखपुर भी उसके शिकंजे में नहीं आ पाया था, तो यहाँ लखनऊ में बैठक हुई थी जिसमें ये चिंता व्यक्त की गयी थी कि हम लोग जो गोरखपुर से इतनी दूर बैठे हैं जिनकी जड़ें गोरखपुर में नहीं हैं, जिनका कोई 'काडर' गोरखपुर में नहीं है, वो लोग कैसे इसको वहीँ-का-वहीँ रोक के, इस हवा को तहसनहस कर सकते हैं. उस समय देश में जगह-जगह फिरकापरस्त ताकतें पनप रही थीं और हस्तछेप भी हो रहे थे, और इतना वक़्त नहीं था कि हम लोग गोरखपुर में नए सिरे से अपनी कोई टीम बनाये और इस लड़ाई को लड़ें. बात यह हुई कि वो राजनीतिक दल जिनके एजेंडे में फिरकापरस्ती नहीं है और जिनके काडर चुनावी कारणों से हर जगह होने ही चाहिए, उनसे हम सहायता मांग सकते हैं कि वो तत्काल अपने काडर को भेज कर हस्तछेप करें और उनके लिए यह चुनावी दृष्टि से भी फायदेमंद होगा. उनके अपने हितों और हमारे सामाजिक हितों में इस मेल की वजह से हम उनसे मदद लें, यह योजना बनी थी."